*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*164. számú előterjesztés*

Bátaszék Város Önkormányzat Képviselő-testületének 2021. augusztus 25-én

16 órakor megtartandó ülésére

Bátaszéki Vadásztársaság épület felújítására vonatkozó támogatási kérelmének elbírálása

|  |
| --- |
| **Előterjesztő:** dr. Bozsolik Róbert polgármester  **Készítette** : dr. Firle Anna aljegyző    **Törvényességi ellenőrzést végezte:** Kondriczné dr. Varga Erzsébet jegyző  **Tárgyalja:**  PG Bizottság: 2021.08.24. |

**Tisztelt Képviselő-testület!**


**Bátaszéki Vadásztársaság** (a továbbiakban: Vadásztársaság, székhely: 7140 Bátaszék, Budai utca 134., adószám: 18855238-2-17, képviseli: Kiss Viktor elnök) a következő **kérelemmel fordult Bátaszék Város Önkormányzatához** (a továbbiakban: Önkormányzat):

A Vadásztársaság a tulajdonában lévő 7140 Bátaszék, Budai utca 134. szám alatti ingatlant fel kívánja újítani és **az ingatlan teljes külső felújításához az Önkormányzat segítségét kéri**. A kérelem szerint a Vadásztársaság már az 1960-as évek óta a falu, majd később a város meghatározó egyesülete, tagjai többségében helybeliek. A Vadásztársaság részt vesz a város kulturális rendezvényein, valamint kisebb rendezvényeknek helyet is ad. A 2015-ben vásárolt, fent nevezett ingatlan sajnos rossz állapotban van, annak ellenére is, hogy néhány éve tetőfelújításon esett át. Az épület a város főútján helyezkedik el, így a városképet rontja az omladékony épület látványa.

Amennyiben sikeresen renoválhatnák a Vadászházat, az a jövőben jellegzetes épülete lehetne Bátaszéknek. A felújítás teljes összege 5.000.000 Ft. **A** **Vadásztársaság kéri, hogy amennyiben az Önkormányzatnak lehetősége van rá, járuljon hozzá a felújítás költségeihez.**

A Vadásztársaság a kérelméhez a következő látványterveket csatolta:







A fentiekre tekintettel kérjük az alábbi határozati javaslat elfogadását:

**H a t á r o z a t i j a v a s l a t:**

**a Bátaszék, Budai utca 134. szám alatti ingatlan felújításának támogatására**

Bátaszék Város Önkormányzatának Képviselő-testülete

1. a Bátaszéki Vadásztársaság (székhely: 7140 Bátaszék, Budai utca 134., adószám: 18855238-2-17, képviseli: Kiss Viktor elnök) részére a 7140 Bátaszék, Budai utca 134. szám alatti ingatlan homlokzatának felújításához ***500.000 Ft*** vissza nem térítendő támogatást biztosít az önkormányzat 2021. évi költségvetése általános tartalék kerete terhére;
2. felhatalmazza a város polgármesterét a támogatási szerződés aláírására.

*Határidő:* 2021. szeptember 10.

*Felelős:* dr. Bozsolik Róbert polgármester

(a támogatási szerződés aláírásáért)

*Határozatról értesül:* Bátaszéki Vadásztársaság

Bátaszéki KÖH Pénzügyi Iroda

irattár